TTWโรดโชว์เพิ่มต่างชาติถือหุ้น30%
บริษัทน้ำประปาไทย ตั้งเป้าเพิ่มสัดส่วนนักลงทุนต่างชาติถือครองหุ้น TTW เป็น 30% ซึ่งปัจจุบันมีสัดส่วนอยู่ที่ 23.4%
19 ม.ค. 2555

บริษัทน้ำประปาไทย ตั้งเป้าเพิ่มสัดส่วนนักลงทุนต่างชาติถือครองหุ้น TTW เป็น 30% ซึ่งปัจจุบันมีสัดส่วนอยู่ที่ 23.4% 
นายสมเกียรติ ปัทมมงคลชัย ผู้อำนวยการฝ่ายบัญชีและการเงิน บริษัทน้ำประปาไทย (TTW) เปิดเผยว่า ล่าสุดได้นำทีมนักลงทุนสัมพันธ์เดินสายโรดโชว์ให้กับนักลงทุนสถาบันและบริษัทจัดการลงทุนต่างๆ กว่า 10 รายกับบริษัทหลักทรัพย์โนมูระ ในงาน “Nomura Clean and Green Day" ที่ประเทศฮ่องกงเพื่อกระตุ้นสัดส่วนการถือหุ้นของนักลงทุนต่างชาติ
"จุดขายของการโรดโชว์ครั้งนี้ บริษัทฯ เน้นการทำความเข้าใจและให้ความเชื่อมั่นกับนักลงทุนสถาบันและบริษัทจัดการลงทุนต่างๆ ว่า กลางปีนี้ แม้บริษัทฯ จะต้องรับภาระภาษีส่งเสริมการลงทุน (BOI) เพิ่มขึ้นแต่บริษัทฯ มั่นใจว่าจะไม่มีผลกระทบต่อรายได้และความสามารถในการทำกำไรอย่างแน่นอน"นายสมเกียรติ กล่าว 
นายสมเกียรติ มั่นใจว่ากำไรปีนี้จะเติบโตได้ดีขึ้น เพราะในธุรกิจน้ำ บริษัทตั้งเป้าที่จะมียอดจ่ายน้ำเพิ่มขึ้น 7-8% ขณะเดียวกัน รายได้จากการลงทุนธุรกิจไฟฟ้าในบริษัท ซีเค พาวเวอร์ ก็จะเริ่มรับรู้รายได้ตั้งแต่ปีนี้เป็นต้นไป
นอกจากนี้ เพื่อให้เห็นภาพรวมและรู้จักธุรกิจไฟฟ้าที่บริษัทฯ เข้าไปลงทุนโครงการผลิตไฟฟ้าด้วยพลังงานน้ำ เขื่อนน้ำงึม 2 ที่บริษัทฯ ถือหุ้นอยู่ 30% ตั้งอยู่ที่เมืองเวียงจันทน์ สปป.ลาว